《东方书生行》
宋代·苏辙

东方书生多愚鲁，闭门诵书口生土。
窗中白首抱遗编，自信此书传父祖。
辟雍新说従上公，册除仆射酬元功。
太常弟子不知数，日夜吟讽如寒虫。
四方窥觇不能得，一卷百金犹复惜。
康成颖达弃尘灰，老聃瞿昙更出入。
旧书句句传先师，中途欲弃还自疑。
东邻小儿识机会，半年外舍无不知。
乘轻策肥正年少，齿疏唇腐真堪笑。
是非得失付它年，眼前且买先腾踔。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。